นายสมชาย บำรุงทรัพย์ รองผู้ว่าราชการจังหวัดเพชรบุรี กล่าวว่า จังหวัดเพชรบุรี มีพืชเศรษฐกิจที่สำคัญ ได้แก่ สับปะรด ปี  2560  ที่ผ่านมา มีการเก็บเกี่ยวประมาณ  35,042  ไร่ ผลผลิตเฉลี่ย  3.3  ตันต่อไร่ มีพื้นที่การปลูกใน  5  อำเภอ ได้แก่ อำเภอบ้านลาด ชะอำ ท่ายาง หนองหญ้าปล้อง และแก่งกระจาน ส่วนใหญ่เกษตรกรปลูกสับปะรด บริโภคผลสด และสับปะรดโรงงาน นำไปแปรรูปอุตสาหกรรม เช่น สับปะรดกระป๋อง น้ำสับปะรด สับปะรดแช่แข็ง และสับปะรดกวน